Tín stuðul verður brúktur at broyta mannarættindastøðuna her heima og úti í heimi. Føroya deild hevur trý høvuðsmál At skapa tilvitan um mannarættindi. At syrgja fyri, at øll í Føroyum vita, hvørji mannarættindini eru og hvat hesi merkja fyri hvørt einstakt menniskja. At kunna um og virka fyri at betra mannarættindastøðuna í heiminum–skapa kjak, hugburðsbroytingar og eggja til samhaldsfesti. At fylgja mannarættindastøðuni í Føroyum. Verða álvarslig brot á grundleggjandi mannarættindini framd móti ávísum bólkum í føroyska samfelagnum, hava vit skyldu til at vísa á trupulleikan, og at gera alt, vit kunnu fyri, at trupulleikin verður loystur. At náa hesum málum hevur Føroya Deild í fleiri ár havt lønt starvsfólk á føroysku skrivstovuni. Amnesty International er ein óheftur felagsskapur, og hetta merkir m. a., at Amnesty ikki móttekur almennan pening. Vit leggja tí stóra orku í áhaldandi at menna limaskaran, tí tað er stuðulin frá hvørjum einstøkum limi, sum ger, at vit kunnu virka óheft í Føroyum.